# ***Csanytelek Község Önkormányzata Jegyzőjétől***





***6647 Csanytelek, Volentér János tér 2. sz.***

## ***🖀: 63/578-512, 06/20/314-2365 Email: jegyzo@csanytelek.hu***

CS/703-2/2023.

**E l ő t e r j e s z t é s**

**Csanytelek Község Önkormányzata Képviselő-testülete 2023. áprilisi ülésére**

**Tárgy:** *Az Alsó- Tisza-menti Többcélú Óvodák és Mini Bölcsődék alapító okirata módosításának véleményezése*

**Tisztelt Képviselő-testület!**

Tájékoztatom Önöket arról, hogy a Magyar Államkincstár Csongrád-Csanád Vármegyei Igazgatósága 2023. április 6. napjával keltezett megkeresésében értesítést küldött arról, hogy az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 167/B. § (2) bekezdésében kapott felhatalmazása alapján, a kormányzati funkciók és államháztartási szakágazatok osztályozási rendjéről szóló 15/2019. (XII. 7. PM rendelet (a továbbiakban: PM rendelet) 2023. március 9. napjával történt változása miatt a Magyar Államkincstár, mint törzskönyvi nyilvántartás vezetésére jogosított szerv, a törzskönyvi nyilvántartásban bekövetkezett adatváltozások átvezetésére, *hivatalból indított eljárás keretében* eseti, csoportos *adatmódosítást hajtott végre.*

Az *Alsó- Tisza-menti Többcélú Óvodák és Mini Bölcsődék* törzskönyvi nyilvántartásán bejegyzett kormányzati funkció kódjait illetően *2023. március 9. nappal törölte a – 041231 – Rövid tartamú közfoglalkoztatás bejegyzését.*

Ezt a változást a tárgyi költségvetési szerv alapító okiratából is törölni kell, hivatkozva az államháztartásról szóló 2011. évi CXCV. törvény (a továbbiakban: Áht.) 105. § (3) bekezdése, valamint az Ávr. 5. § (4) bekezdése és a 167/C. § (1) bekezdés d) pontja szerint eljárva, tehát az okirat soron következő módosításakor, illetve a PM rendelet 9. §-a értelmében legkésőbb a módosítás hatálybalépésétől (2023. március 9.) számított 90 napon belül, 2023. június 7. napjáig kell végrehajtani. Ennek az az egyszerű oka, hogy a költségvetési szervek alapító okiratai *érvénytelen kormányzati funkciót nem tartalmazhatnak.*

A Társulás Társulási Megállapodása V. fejezete 12/f) pontja *előzetes véleményezési jogot biztosít az érintett Tagönkormányzatok Képviselő-testületei számára,* amely nem csak jogot eredeztet, hanem kötelezettséget is keletkeztet. Ennek megfelelve a Képviselő-testület 16/2023. (II. 28.) Ökt határozattal elfogadta és annak jóváhagyására tett javaslatot a fenntartó számára. Erre is tekintettel kezdeményezem a tárgyi előterjesztés és ahhoz csatolt mellékletet megvitatását.

**Tisztelt Képviselő-testület!**

Kezdeményezem a tárgyi előterjesztés, annak határozati javaslata megvitatását, az alapító okiratot módosító és egységes szerkezetben kiadott csatolt változata változtatás nélküli elfogadását és a támogató javaslat Társulás Társulási Tanácsa elé terjesztését.

C s a n y t e l e k, 2023. április 12.

Tisztelettel:

…………………………………….

Kató Pálné jegyző

**…/2023. (IV. 28.) Ökt határozat**

**Tárgy:**  *Az Alsó- Tisza-menti Többcélú Óvodák és Mini Bölcsődék alapító okirata módosításának véleményezése*

**H a t á r o z a t i javaslat**

1. **Csanytelek Község Önkormányzata Képviselő-testülete** megtárgyalta az Alsó- Tisza-menti Többcélú Óvodák és Mini Bölcsődék alapító okirata módosításáról szóló előterjesztésében foglaltakat, figyelembe-vette az érintett Tagönkormányzatok előzetes véleményét és ezen határozathoz 1. mellékletként csatolt módosító okiratot, 2. mellékletként csatolt egységes szerkezetbe foglalt alapító okiratot változtatás nélkül elfogadta a Társulás Társulási Megállapodása V. Fejezete 12/f) pontja szerint eljárva.
2. A Képviselő-testület felhatalmazza a település Polgármesterét a tárgyi határozat 1.) pontjában írt alapító okirat jóváhagyására tett javaslat Társulás Társulási Tanácsa ülésén való képviseletére.

Határozatról értesítést kap:

* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyükön)
* Kató Pálné feladatellátó jegyző és általa
* Alsó- Tisza-menti Többcélú Óvodák és Mini Bölcsődék Vezetője (Felgyő)
* Tóth Józsefné Adó- és Pénzügyi Iroda Vezetője (Helyben)
* Irattár