**Csanytelek Község Önkormányzata Csanytelek Község Önkormányzata**





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/635-1/2023.

**E L Ő T E R J E S Z T É S**

**Csanytelek Község Önkormányzata Képviselő-testülete 2023. áprilisi ülésére**

**Tárgy:** *Az önkormányzat és az önkormányzati hivatal 2022. évi költségvetéséről szóló 1/2022. (II. 28.) önkormányzati rendelet módosításáról szóló ../2023. (IV. .. .) önkormányzati rendelet alkotásának kezdeményezése*

**Tisztelt Képviselő-testület!**

Tájékoztatjuk Önöket arról, hogy az önkormányzat és az önkormányzati hivatal 2022. évi költségvetésének zárszámadási (beszámoló) munkálatait megelőzően az államháztartásról szóló 2011. évi CXCV. törvényben foglaltaknak megfelelve, **elkészült az önkormányzat és az önkormányzati hivatal 2022. évi költségvetése záró előirányzatainak véglegesítési javaslata, módosított előirányzatként.**

A költségvetést érintően az egyes évközi (pénzügyi kihatású) határozatok által, másrészt a vezetői tájékoztatókból folyamatosan figyelemmel kísérhette a Képviselő-testület a pénzügyi keretek változását, így *a tárgyi önkormányzati rendelet módosítása gyakorlatilag az évközi előirányzat változások összefoglalása, a kiemelt előirányzati keretszámok véglegesítése.*

Az önkormányzat 2022. évi költségvetésében jelentős nagyságrendű volt az előző évi pénzmaradvány forráskerete (tartalékok, költségmegtakarítások, bevételi többletek, pályázati támogatások áthúzódó forrásfedezetei és egyéb források maradványai), melynek 87%-a kötelezettséggel terhelt maradvány volt, 226,7 millió Ft összegű forrással, a szabad maradvány keret pedig elérte a közel 34 millió Ft összeget. Jelentős mértékű volt az évközben beépülő működési célú állami támogatások összege (141,3 millió forint), valamint a fejlesztési célú (pályázati) támogatások növekménye is (66,7 millió forint).

A költségvetés önkormányzati fejezeteinek keretszámai több ponton is érintik az Alsó- Tisza-menti Önkormányzati Társulás (a továbbiakban: Társulás) költségvetését is finanszírozási oldalról, ugyanis a Társulás szempontjából meghatározó központi állami támogatások leigénylése és tovább-utalása is önkormányzatunk által történik.

A települési szintű költségvetés (a település nagyságához viszonyítottan) viszonylag magas halmozott bevételi és kiadási előirányzati főösszegei (1.472.139 E Ft) lényegében ebből erednek.

Az évközi működési és fejlesztési célú beépülő többlet önkormányzati források (251 millió forint) körén belül meghatározó jellegű volt azon 66 millió forint évközi kiegészítő állami támogatás, mely alapvetően a köznevelési, valamint a *szociális alapszolgáltatási, szakellátási és gyermekjóléti feladatellátáshoz* kapcsolódott és többségében a Társulásba integrált intézmények működését segítette.

Helyi adók területén jelentős többletbevételt az iparűzési adónemnél tudtunk elérni (4,7 millió forint) annak ellenére, hogy a vonatkozó jogszabály értelmében lefeleződött az helyi iparűzési 2022. évben esedékes összege.

Az önkormányzati működési bevételek előirányzati szintjét 1,6 millió forinttal növeltük.

Az alábbiakban külön-külön mutatjuk be a Csanyteleki Polgármesteri Hivatal és Csanytelek Község Önkormányzatát érintő főbb előirányzat változásokat az egyes kiemelt előirányzatok részletezésével.

1. **A Csanyteleki Polgármesteri Hivatal költségvetésének eredeti** bevételi és kiadási főösszege ***135.369 E Ft*** volt. Az előterjesztett költségvetési rendelet módosítási javaslata szerint **a bevételi és kiadási keretszámok főösszegét *148.091 E Ft-ban*** javasoljuk elfogadni. Ez összességében az önállóan gazdálkodó intézmény tekintetében a költségvetési előirányzati főösszegek *9,4 %-os* növekményét jelenti és alapvetően az alábbi kiemelt csoportokat érinti:

**Bevételi előirányzatok javasolt változásai:**

* **09.41. rovat**: Működési bevételek előirányzata +406 E Ft
* **09.16. rovat**: Működési célú támogatások Államháztartáson belülről +5.874 E Ft
* **09.813 rovat:** Előző évi pénzmaradvány igénybevétele +109 E Ft
* **09.816 rovat:** Polgármesteri Hivatal önkormányzati finanszírozására +6.333 E Ft
* **Bevételi előirányzat módosítások összesen: +12.722 E Ft**

**Kiadási előirányzatok javasolt változásai:**

* **05.1 rovat:** Személyi juttatások (bértömeg) +5.739 E Ft
* **05.2 rovat:** Munkaadói járulékok +467 E Ft
* **05.3 rovat:** Dologi kiadások ÁFA-val +6.888 E Ft
* **05.5 rovat:** Egyéb működési célú támogatások +15 E Ft
* **05.6 rovat:** Beruházások, tárgyi eszköz beszerzések -133 E Ft
* **05.7 rovat:** Felújítások előirányzata -254 E Ft
* **Kiadási előirányzat módosítások összesen: +12.722 E Ft**

1. **Az Önkormányzat eredeti bevételi és kiadási főösszege 1.072.987 E Ft volt.**

Az előterjesztett költségvetési rendelet módosítási javaslat szerint az **Önkormányzat bevételi és azzal egyező kiadási főösszegét 1.324.048** E Ft-ban javasoljuk elfogadni.

Az eredeti és a módosított főösszegek különbözete +251.061 E Ft.

A javasolt előirányzat változások bevételi és kiadási oldalon alapvetően az alábbi kiemelt előirányzat csoportokat érintik:

**Bevételi előirányzatok javasolt változásai:**

* **09.112 rovat:** Köznevelési feladatok állami támogatása +4.645 E Ft

(Minimálbér és garantált bérminimum emelkedés támogatása,

normatíva pótigénylés és lemondások változása)

* **09.113 rovat:** Szociális és gyermekjóléti feladatok évközi támogatás többlete +66.620 E Ft

(Szociális. ágazati pótlékok, bérkompenzációk, minimálbér változás kompen-

zálása, kiegészítő működési támogatások, normatíva lemondás és pótigénylések,

üzemeltetési támogatások változásai)

* **09.115 rovat:** Egyéb működési célú támogatások és kiegészítések +17.105 E Ft

(szociális tűzifa program támogatás, polgármesteri bértámogatás

iparűzési adó kompenzálás)

* **09.116 rovat:** Normatíva előző évi elszámolás pótigénylése, iparűzési

adó kiegészítés +7.964 E Ft

* **09.161 rovat:** Egyéb működési célú támogatások ÁH-on belülről +44.956E Ft

(Közfoglalkoztatás működési célú támogatása szociális és mg.-i munkaprogramok,

nyári diákmunka program támogatása, egészségügyi feladatok támogatása,

gyermekvédelmi kiegészítő támogatás, Magyar Falu programok működési támogatása)

* **09.251 rovat:** Fejezeti kezelésű és EU-s programok fejlesztési támogatásai +66.749 E Ft

(Közfoglalkoztatás fejlesztési támogatása,

TOP és Magyar Falu programok fejlesztési célú támogatásai)

* **09.3 rovat:** Helyi adó bevételek és pótlékok, bírságok, talajterhelési díjak +6.906 E Ft
* **09.4 rovat:** Működési bevételek többletei +1.614 E Ft
* **09.5 rovat:** Tárgyi eszköz értékesítés bevételi többlete +100 E Ft
* **09.6 rovat:** Működési célú átvett pénzeszköz többlete +125 E Ft
* **09.813 rovat:** Előző évi pénzmaradvány többlet +34.277 E Ft
* **Bevételi előirányzat módosítások összesen: +251.061 E Ft**

**Kiadási előirányzatok javasolt változásai:**

* **05.11 rovat:** törvény szerinti illetmények, egyéb személyi juttatások +29.515 E Ft

(közfoglalkoztatottak bérköltsége, nyári diákmunkások bérköltsége)

* **05.121 rovat:** választott tisztségviselők juttatásai +250 E Ft
* **05.122 rovat:** munkavégzésre irányuló egyéb jogviszonyos juttatások +9 E Ft
* **05.123 rovat**: egyéb külső személyi juttatások +285 E Ft
* **05.21 rovat**: munkaadót terhelő járulékok változása +2.083 E Ft

(Bérköltség előirányzat változásokhoz kapcsolódó járulékok változása)

* **05.312 rovat:** üzemeltetési anyagok beszerzési költsége +13.346 E Ft

(közfoglalkoztatási munkaprogramokhoz tartozó anyag beszerzések,

pénzmaradványból kiegészített költség többletek,

szociális tűzifa beszerzés anyagköltségei)

* **05.321 rovat:** informatikai és kommunikációs szolgáltatások többlete +100 E Ft
* **05.331 rovat:** közüzemi díj költségek többlete +4.000 E Ft
* **05.332 rovat:** vásárolt élelmezés költség többlete +964 E Ft
* **05.334 rovat:** karbantartási költségek forrás kiegészítése +503 E Ft
* **05.335 rovat:** közvetített szolgáltatások forrás kiegészítése +1.600 E Ft
* **05.336 rovat:** szakmai tevékenységet segítő szolgáltatási előirányzata +5.819 E Ft
* **05.337 rovat**: egyéb szolgáltatások költségcsökkentése +1.310 E Ft
* **05.351 rovat:** működési célú előzetesen felsz. ÁFA költsége. +5.762 E Ft

(Dologi kiadásokhoz kapcsolódó ÁFA költség. változások)

* **05.355 rovat:** egyéb dologi kiadások költség többlete +572 E Ft
* **05.502 rovat**: előző évi normatíva elszámolás többletköltsége +525 E Ft
* **05.506 rovat:** Társulásnak állami és egyéb támogatások előirányzata +72.132 E Ft

(szociális ágazati pótlékok, bérkompenzációk, kiegészítő. bértámogatások

fedezeteinek átadása Társulás számára)

* **05.513 rovat:** tartalékok előirányzatának kiegészítése +61.832 E Ft

(pénzmaradvány és normatíva elszámolások többlete, egyéb költség

megtakarítások, áthúzódó pályázati támogatások és bevételi

többletek tartalékba helyezése)

* **05.621 rovat:** ingatlanok beszerzése, létesítése előirányzat növekménye +516 E Ft
* **05.631 rovat:** informatikai eszközök beszerzési előirányzata +525 E Ft
* **05.641 rovat:** egyéb tárgyi eszköz beszerzések előirányzata +3.977 E Ft  
  (Start mg.-i munkaprogramhoz tárgyi eszköz beszerzések,

egyéb kis értékű eszközök beszerzése)

* **05.671 rovat:** beruházási kiadások ÁFA előirányzat többlete +1.124 E Ft
* **05.711 rovat:** ingatlan felújítások előirányzata +27.881 E Ft
* **05.721 rovat:** Informatikai eszközök felújítási előirányzata +801 E Ft

(Külterületi út felújítások)

* **05.731 rovat:** egyéb tárgyi eszközök felújítási előirányzata +553 E Ft
* **05.741 rovat:** felújítási kiadások ÁFA előirányzata +7.732 E Ft
* **05.891 rovat:** Fejlesztési célú forrás átadás (Alföldvíz Zrt) előirányzata +1.012 E Ft
* **05.915 rovat:** Polgármesteri Hivatal finanszírozási előirányzatának

növekedése +6.333 E Ft

* **Kiadási előirányzat módosítások összesen: +251.061 E Ft**

A tárgyi költségvetési rendelet módosítási javaslatát az önkormányzati rendelet-tervezet módosított előirányzat oszlopa adatai tükrözik.

**Tisztelt Képviselő-testület!**

Javasoljuk az előterjesztésben, a csatolt rendelet tervezetben és annak mellékleteiben, az előzetes hatásvizsgálatban, az indokolásban rögzítettek változtatás nélküli elfogadását, a tárgyi önkormányzati rendelet kiadását.

C s a n y t e l e k, 2023. április 12.

Tisztelettel:

……………………………….. ………………………………

Erhard Gyula polgármester Kató Pálné jegyző