# ***Csanytelek Község Önkormányzata Jegyzőjétől***





***6647 Csanytelek, Volentér János tér 2. sz.***

## ***🖀: 63/578-512, 06/20/314-2365 Email: jegyzo@csanytelek.hu***

CS/727-2/2023.

**E l ő t e r j e s z t é s**

**Csanytelek Község Önkormányzata Képviselő-testülete**

**2023. áprilisi ülésére**

**Tárgy:** *a Remény Szociális Alapszolgáltató Központ szakmai programja, szervezeti és működési szabályzata és házirendje*

*módosításának véleményezése*

**Tisztelt Képviselő-testület!**

Tájékoztatom Önöket arról, hogy a *Remény Szociális Alapszolgáltató Központ hatályos szakmai programja, szervezeti és működési szabályzata és házirendje* tartalmaz olyan adatot, amely nem felel meg az adott feladatellátás helyszínének, ezért annak megváltoztatása elkerülhetetlen.

Konkrétan ezen előterjesztéshez 1. mellékletként csatolt *szakmai program* 5. és 15. oldalán a tárgyi szociális intézmény feladatai közé sorolt *Család- és Gyermekjóléti Szolgálat Tömörkény, Ifjúság u. 8. sz. telephely helyett Tömörkény, Szabadság tér 1. sz.* alatt történik a feladatellátás, ezért arra való módosítását végre kell hajtani ebben a dokumentumban is.

Egyben a tárgyi szociális intézmény vonatkozó szolgáltatói nyilvántartásba való bejegyzése módosítását is végre kell hajtani, melyről a Csongrád-Csanád Vármegyei Kormányhivatal Hatósági Főosztálya Szociális és Gyámügyi Osztálya eljárása során tanúsítványt fog kiadni, melyet a feladat végrehajtására nyitva álló helyiségben, a Tömörkény, Szabadság tér 1. sz. alatt kell kifüggeszteni.

Ugyanezen okok állnak a tárgyi szociális intézmény szervezeti és működési szabályzata módosítása mögött, amely az tárgyi előterjesztéshez 2. mellékletként csatolt dokumentum 1. oldalán lelhető fel, melynek változása átvezetésre kerül.

A szociális intézmény házirendje módosítása ezen előterjesztéshez 3. mellékletként csatolt dokumentum 1. oldalán megtörtént a fent írt eljárás keretében.

A Társulás szociális feladata ellátása keretében a Család- és Gyermekjóléti Szolgálat Tömörkény községben való biztosítására nyitva-álló helyiség címében bekövetkezett változás átvezetésében 3 Tagönkormányzat érintett, ezért a Társulás Társulási Megállapodása V. Fejezete 12. pontja f) alpontja szerint eljárva kezdeményezem a tárgyban előzetes véleményezési eljárás lefolytatását, arról a Társulás Társulási Tanácsa tájékoztatását.

**Tisztelt Társulási Tanács!**

Indítványozom a tárgyi előterjesztés, ahhoz 1-3. mellékletként csatolt *szakmai programja, szervezeti és működési szabályzata és házirendje módosításának véleményezési eljárása keretében történő elfogadását, annak határozatba foglalását és a Társulás Társulási Tanácsa elé terjesztését.*

C s a n y t e l e k, 2023. április 11.

Tisztelettel:

………………………………………..

Kató Pálné feladatellátó jegyző

**…/2023. (IV. .. ) Atmöt határozat**

**Tárgy*:*** *a Remény Szociális Alapszolgáltató Központ szakmai programja, szervezeti és működési szabályzata és házirendje*

*módosításának véleményezése*

**H a t á r o z a t i javaslat**

1. Csanytelek Község Önkormányzata Képviselő-testület megtárgyalta fenti tárgyú előterjesztésben foglaltakat, figyelembe-vette az érintett Tagönkormányzatok Képviselő-testületei által -a Társulás Társulási Megállapodása V. fejezete 12. pontja f) pontja eljárásrendje szerinti- előzetes támogató véleményét és a *Remény Szociális Alapszolgáltató Központ szakmai programjának, szervezeti és működési szabályzatának, továbbá a házirendjének módosításával egyetért,* annak a tárgyi előterjesztéshez 1-3. mellékleteként csatolt formában való

*j ó v á h a g y á s á t*

javasolja az Alsó- Tisza-menti Önkormányzati Társulás Társulási Tanácsa részére.

1. A Képviselő-testület felhatalmazza a település Polgármesterét a Társulás Társulási Tanácsa által a tárgyi napirend tárgyalásakor az e határozat 1. pontja szerinti dokumentumokban bekövetkezett változások jóváhagyására tett javaslat képviseletére.

Végrehajtás határideje: 2023. április 28.

végrehajtásért felelős: Erhard Gyula polgármester

Beszámolás határideje: végrehajtást követő soros ülésen

Határozatról értesítést kap:

* Alsó- Tisza-menti Önkormányzati Társlás Társulási Tanácsa Elnöke és Tagjai (székhelyén)
* Kató Pálné feladatellátó jegyző és általa
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester (Helyben)
* Mucsiné Mészáros Tímea Remény Szociális Alapszolgáltató Központ Vezetője (Helyben)
* Irattár