CS/299-3/2023.

**E l ő t e r j e s z t é s**

**Csanytelek Község Önkormányzata Képviselő-testülete 2023. áprilisi ülésére**

**Tárgy:** *A Felgyői Mini Bölcsőde jóváhagyott szakmai programja módosítása, kiegészítése véleményezése*

**Tisztelt Képviselő-testület!**

Tájékoztatom Önöket arról, hogy az Alsó- Tisza-menti Önkormányzati Társulás Társulási Tanácsa 10/2023. (II. 28.) Atmöt határozattal jóváhagyott tárgyi dokumentumot a *Magyar Bölcsődék Egyesülete* a Csongrád-Csanád Vármegyei Kormányhivatal felkérésére *véleményezte* és ezen előterjesztéshez mellékelt *szakértői véleményt adott ki.*

A szakértői véleményben a *Tagintézmény házi rendjét, a szervezeti és működési szabályzatát változtatás nélkül elfogadta a szakértő.*

*A Tagintézmény szakmai programjára* vonatkozóan néhány észrevételt tett a szakértő, melynek eleget-téve, az alábbi módosításokat, kiegészítéseket tartalmazó dokumentumot elkészítette az Alsó- Tisza-menti Többcélú Óvodák és Mini Bölcsődék Vezetője, melyet beillesztve teszek közzé.

**Felgyői Mini Bölcsőde Szakmai Program módosításai**

A Felgyői Mini Bölcsőde szolgáltatói nyilvántartásba való bejegyzéséhez a fenntartó által már jóváhagyott Felgyői Mini Bölcsőde Szakmai Programját a Magyar Bölcsődék Egyesületének- Péntek Ágnes- szakértője által javasolt pontosítások teljesítésével az alábbi módosítások és kiegészítések kerültek a dokumentumba.

**Módosítások**

# Működését meghatározó legfontosabb jogszabályok 6. oldal:

Törlésre került, a:

* A bölcsődei nevelés-gondozás szakmai szabályai módszertani levél (NRSZH, 2012.)

# Az ellátandó célcsoport és az ellátandó terület jellemzői 8. és 43. oldal

Pontosítás történt:

* b) sajátos nevelési igényű, illetve korai fejlesztésre és gondozásra jogosult gyermeket is nevelnek, gondoznak.
* egy sajátos nevelési igényű, illetve korai fejlesztésre és gondozásra jogosult gyermeket látnak el, legfeljebb hat gyermek,
* kettő vagy három sajátos nevelési igényű, illetve korai fejlesztésre és gondozásra jogosult gyermeket látnak el, legfeljebb három gyermek nevelhető, gondozható.

## Természetföldrajzi környezetünk 27. oldal:

Kiegészítés történt:

* Felgyő, Csongrád- Csanád Vármegyében található község. A Felgyői Óvoda és Mini Bölcsőde az Alsó –Tisza –menti Önkormányzati Társulás által fenntartott Alsó –Tisza –menti Többcélú Óvodák és Mini Bölcsődék székhely intézménye, mely 1,5 óvodai csoporttal és 1 mini bölcsődei csoporttal működik. Intézményünknek összesen 4,5 óvodai -, és 3 mini bölcsődei csoportja van. Tagintézményeink: Csanytelek 3 óvodai csoporttal, 1 mini bölcsődei csoporttal, Tömörkény 1 mini bölcsődei csoporttal működik. Az intézmény fogadja a körzetből, Csanytelekről és Tömörkényről érkező kisgyermekeket. Felgyő 5 km-re helyezkedik el Csongrád városától. Könnyen megközelíthető autóval, valamint tömegközlekedési eszközzel is. (autóbusz) Az intézmény is jól megközelíthető, biztonságos.
* A mini bölcsőde és az óvoda családias, barátságos, teljesen felújított épületben, nyugodt, rendezett környezetben található. A fenntartó Önkormányzati Társulás a megfelelő körülmények kialakítására, a minőség folyamatos javítására törekszik.

## Társadalmi környezetünk 28. oldal:

* Gyermekeink szociális helyzete jó, hátrányos helyzetű gyermekeink száma elenyésző (gyermeklétszám 5%-a), ők inkább községünk külterületéről érkeznek intézményünkbe, lakhatási körülményeik -komfortos-, vagy félkomfortos házak,- tehát elfogadhatónak mondható. Az egyedülálló szülők száma is csekély, azonban a több gyermeket nevelő családok száma a gyermeklétszám 15-20%-t teszi ki. Gyermekink, a községen belül összkomfortos kertes házakban élnek.

## A mini bölcsődei nevelés megvalósításának sajátos feltételei 43. oldal:

Kiegészítés történt:

**Felkészülés a nevelői terv elkészítésére**

***Tájékozódás:***

* az újonnan érkező gyermekek neme, kora, létszáma, sajátos nevelési igényű, hátrányos helyzetű kisgyermekekről
* A csoport várható létszámáról, összetételéről
* Beszoktatási időpontok meghatározása, csoportba érkezés ütemének kidolgozása
* Nevelési- gondozási sorrend megtervezése
* Szakmai Programhoz, Alapprogramhoz igazodó célok meghatározása, a csoportprogrammal

összhangban.

***A nevelői terv tartalmazza:***

Az adott nevelési- gondozási év célkitűzéseit, a csoport összetételének figyelembe vételével.

***Feladataink az adott nevelési- gondozási évben:***

* Napirend elkészítése (csoporthoz, évszakhoz igazodva)
* Szülői értekezlet időpontja, felkészülés tartalma, feladatok megosztása tükrében
* Bölcsődekóstolgató ütemezése, feladatok, célok meghatározásával
* Családlátogatás tervezése célok, feladatok meghatározása
* Beszoktatás, egyeztetése szülőkkel, munkatársakkal
* Szülőcsoportos beszélgetések tervezése, aktuális témák meghatározásával
* Nyílt napok, ünnepek, hagyományosan megrendezésre kerülő programok, jó gyakorlatok.
* A kisgyermeknevelői munkaterv, havi lebontásban kerül megtervezésre.

1. **Napirend 45. oldal:**

A napirend bővítése:

Napirendünk a következő:

* 6:30 – 8:00 a kisgyermekek folyamatos érkezése, játék a szobában (a kisgyermeknevelő tájékozódik a szülőtől az előző nap délutáni-esti és éjszakai eseményekről).
* 8:00 – 8:30 reggeli – a kisgyermeknevelő elősegíti a gyermekek önállósodási törekvéseit.
* 8:30 – 9:30 játék a szobában / udvaron – a kisgyermeknevelő a szabad játék mellett felkínálja a fejlesztő hatású programokat, melyek elősegítik a gyermekek értelmi, érzelmi, mozgás, zenei, szociális fejlődését – ének, mese, mondóka-vers, játékos torna, alkotó-kézműves játékok, ünnepekre való ráhangolódás.
* 9:30 – 10:00 fürdőszoba használat – igény szerint.
* 10:00 – 10:10 tízórai – folyadék vagy gyümölcs kínálása szobában / udvaron.
* 10:10 – 11:00 játék a szobában illetve folyamatos készülődés az udvarra, játék az udvaron, a kisgyermeknevelő az évszaktól és időjárástól függően biztosítja a szabad játékválasztás lehetőségét a csoportszobában vagy a játszóudvaron.
* 11:00 – 11:30 folyamatos bejövetel – készülődés ebédhez – a kisgyermeknevelő gyermekeinek gondozását végzi, segítve az önállósodási törekvéseket.
* 11:30 – 12:15 ebéd – a kisgyermeknevelő nyugodt étkezési légkört biztosít, segíti a gyermekek önálló, kulturált étkezési szokásainak kialakítását, biztatja őket az ismeretlen ételfajták megismerésére.
* 12:15 – 14:30 alvás – a pihenés, a nyugodt, kiegyensúlyozott alvás feltételeinek megteremtése, alváshoz szükséges „kellékek” biztosítása a gyermekek számára.
* 14:30 – 15:00 folyamatos ébredés, készülődés uzsonnához, ébredés után a gyermekek önállósodási törekvéseinek biztosítása.
* 15:00 – 15:30 uzsonna – a kisgyermeknevelő, illetve a bölcsődei dajka elősegíti az önállósodási törekvéseket, nyugodt étkezési légkört biztosít a gyermekek számára.
* 15:30 – 17:00 játék a szobában / udvaron, folyamatos hazamenetel, a kisgyermeknevelő, illetve a bölcsődei dajka, a szülő érkezéséig a gyermekek számára szabad játéktevékenységet biztosít a csoportszobában / udvaron, tájékoztatja a szülőt a gyermekével kapcsolatban a nap fontosabb eseményeiről, napközbeni tevékenységeiről – étkezés, alvás, játék, társkapcsolat alakulása, stb.
* Az évszaknak megfelelő napirend az átadóban a faliújságon kifüggesztésre kerül.

# DOKUMENTÁCIÓ a Mini Bölcsődében 88. oldal

A következő rész beemelésre került a Szakmai Programba:

## A kisgyermeknevelő által vezetett dokumentáció

1. **Csoportnapló**

Tartalma:

* előlap
* gyermekek személyes adatai
* gondozási sorrend
* gyermekek napirendje
* napi események a csoportban
* csoportmegbeszélések havonta
* család és mini bölcsőde kapcsolata
* hivatalos látogatások
* záró összefoglaló

1. **Mini Bölcsődei gyermek, fejlődési dokumentáció**

1. Mini Bölcsődei **törzslap**, mely tartalmazza:

* személyes adatok
* fontos információ a gyermekkel kapcsolatban
* anamnézis/ felvételi státusz
* mini bölcsődei ellátás alatti státuszok
* mini bölcsődei távolmaradás
* rendkívüli esemény
* fejlődési lap

2. **Fejlődési napló**, mely tartalmazza:

* nyitólap
* családlátogatás dokumentálása
* beszoktatás dokumentálása (napi bejegyzések és összefoglalás)
* a gyermek fejlődésének összefoglalása

1. **Családi füzet**

Tartalma:

* nyitólap
* első összefoglaló a beszoktatásról
* fejlődési összefoglalók
* tájékoztatás ünnepekről, mini bölcsődei eseményekről
* záró bejegyzés
* Egyéb dokumentáció:
* Nyilvántartás az ellátási napokról –jelenlét kimutatás
* Kisgyermeknevelői jellemzés a szakértői és egyéb szakvizsgálatokhoz.
* Szülőcsoportos beszélgetések dokumentálása (jegyzőkönyv)

## Az intézményvezető által vezetett dokumentáció

* Munkavállalók személyi anyaga
* Munkaköri leírások nyilvántartása
* Munkavállalói egészségügyi kis könyv nyilvántartása
* Szabadság terv
* Személyes gondoskodást végző személyek továbbképzési terve
* Kis-és nagy értékű eszközök nyilvántartása (leltár)
* Gyermekek személyi anyagai
* Felvételi és előjegyzési napló
* Megállapodások, határozatok
* NRSZH TEVADMIN napi jelentés
* Éves szolgáltatói jelentés a fenntartónak, Fenntartói éves működési költségvetés tervezet. Szakmai program
* SZMSZ
* Házirend
* Statisztika
* Dolgozók szabadságának nyilvántartása
* Dolgozók jelenléti íve
* Szülői értekezlet dokumentálása (jegyzőkönyv)

# MELLÉKLET-Megállapodás- bölcsődei ellátás nyújtására 92. oldal:

Kiegészítésre került:

* A gyermek adatai:

TAJ szám:…………………………..

1. **A bölcsődei ellátás megszüntetésének esetei 95. oldal:**

Módosítás:

* Amennyiben a gyermek hiányzásának okát a szülő több alkalommal nem jelzi, vagy nem rendszeresen veszi igénybe az ellátást, akkor elveszti jogosultságát a bölcsődei férőhelyre, amelyről írásban kap tájékoztatást. Irányadó a Házirend: „… ha a szülői felügyeleti jogot gyakorló szülő vagy törvényes képviselő a gyermek 4 héten túli távollétét orvosi igazolással nem tudja igazolni, vagy ő maga korábban nem jelezte írásban a szüneteltetést.”

1. **Mellékletbe beemelve, bemutatjuk fénykép formájában a Felgyői Mini Bölcsődét 107. oldal**

Bemutatott fényképek:

* Mini Bölcsődénk épülete
* Csoportszoba- foglalkoztató
* Gyermekmosdó

A fent leírt pontosításokkal javított Szakmai Programot 2023. április 13-án, megküldtem a **Csongrád-Csanád Vármegyei Kormányhivatal** (6722 Szeged, Rákóczi tér 1.) Hatósági Főosztály Szociális és Gyámügyi Osztályára, **Balla Erzsébet** Kormánytisztviselő Asszony részére.

**Tisztelt Képviselő-testület!**

Visszautalok a Képviselő-testület által a Felgyői Mini Bölcsőde szakmai programja, házi rendje, szervezeti és működési szabályzatáról szóló 27/2023. (II. 28.) Ökt határozatára, melyben javaslatot tett a Társulás Társulási Tanácsa általi jóváhagyására. Az előterjesztésbe foglalt módosítások és kiegészítések szükségessé teszik a tárgyi előterjesztés megvitatását a Társulás Társulási Megállapodása V. Fejezete 12./f.) pontja szerinti eljárásrendben.

Indítványozom a tárgyi előterjesztés, annak határozati javaslata megvitatása utáni változtatás nélküli jóváhagyását.

C s a n y t e l e k, 2023. április 14.

Tisztelettel:

……………………………………

Kató Pálné feladatellátó jegyző

**…../2023. (IV. 28.) Ökt határozat**

**Tárgy:** *A Felgyői Mini Bölcsőde jóváhagyott szakmai programja módosítása, kiegészítése véleményezése*

**H a t á r o z a t i javaslat**

1. **Csanytelek Község Önkormányzata Képviselő-testülete** megtárgyalta -az Alsó- Tisza-menti Önkormányzati Társulás Társulási Tanácsa által 10/2023. (II. 28.) Atmöt határozatával jóváhagyott- tárgyi napirendi pontban foglaltakat, figyelembe-vette a Magyar Bölcsődék Egyesületének szakértője által javasolt pontosításoknak megfeleltetett dokumentum módosítását és kiegészítését és a Társulás Társulási Megállapodása V. Fejezete 12./f) pontja szerinti eljárásrendben általa előzetesen véleményezett és 172023. (II. 28.) Ökt határozattal elfogadásra javasolt

**Alsó- Tisza-menti Többcélú Óvodák és Mini Bölcsődék**

**Felgyői Mini Bölcsőde**

**szakmai programja módosításáról, kiegészítéséről szóló előterjesztésben foglaltakat**

**változtatás nélkül elfogadta és kezdeményezi**

**a szakmai program**

**Társulás Társulási Tanácsa általi jóváhagyását.**

1. A Képviselő-testület egyetért a Társulás Társulási Tanácsa feladatellátó jegyzője megbízásával, a Társulás Tárulási Tanácsa által jóváhagyott szakmai programot módosító és kiegészítő változtatásokat tartalmazó (a korábban jóváhagyott szakmai programba az Intézményvezető által beépített változatát) szakmai program Csongrád-Csanád Vármegyei Kormányhivatal Hatósági Főosztálya Szociális és Gyámügyi Osztálya részére

történő megküldésével.

Határozatról értesítést kap:

* Társulás Társulási Tanácsa Elnöke és Tagjai (Székhelyén)
* Társulás Feladatellátó jegyzője (Helyben) és általa
* Alsó- Tisza-menti Többcélú Óvodák és Mini Bölcsődék Vezetője (Felgyő)
* Irattár