# ***Csanytelek Község Önkormányzata Jegyzőjétől***





***6647 Csanytelek, Volentér János tér 2. sz.***

## ***🖀: 63/578-512, 06/20/314-2365 Email: jegyzo@csanytelek.hu***

CS/705-2/2023.

**E l ő t e r j e s z t é s**

**Csanytelek Község Önkormányzata Képviselő-testülete 2023. áprilisi ülésére**

**Tárgy:** *A Csanyteleki Polgármesteri Hivatal alapító okirata módosításának jóváhagyása*

**Tisztelt Képviselő-testület!**

Tájékoztatom Önöket arról, hogy a Magyar Államkincstár Csongrád-Csanád Vármegyei Igazgatósága 2023. április 6. napjával keltezett megkeresésében értesítést küldött arról, hogy az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 167/B. § (2) bekezdésében kapott felhatalmazása alapján, a kormányzati funkciók és államháztartási szakágazatok osztályozási rendjéről szóló 15/2019. (XII. 7. PM rendelet (a továbbiakban: PM rendelet) 3023. március 9. napjával történt változása miatt a Magyar Államkincstár, mint törzskönyvi nyilvántartás vezetésére jogosított szerv, a törzskönyvi nyilvántartásban bekövetkezett adatváltozások átvezetésére, *hivatalból indított eljárás keretében* esete, csoportos *adatmódosítást hajtott végre.*

A *Csanyteleki Polgármesteri Hivatal* törzskönyvi nyilvántartásán bejegyzett kormányzati funkció kódjait illetően *2023. március 9. nappal törölte – 041231 – a Rövid tartamú közfoglalkoztatás bejegyzését.*

Ezt a változást a tárgyi költségvetési szerv alapító okiratából is törölni kell, hivatkozva az államháztartásról szóló 2011. évi CXCV. törvény (a továbbiakban: Áht.) 105. § (3) bekezdése, valamint az Ávr. 5. § (4) bekezdése és a 167/C. § (1) bekezdés d) pontja szerinti eljárva, tehát az okirat soron következő módosításakor, viszont a PM rendelet 9. §-a értelmében legkésőbb a módosítás hatálybalépésétől (2023. március 9.) számított 90 napon belül, 2023. június 7. napjáig kell végrehajtani. Ennek egyszerű oka, hogy a költségvetési szervek alapító okiratai *érvénytelen kormányzati funkció nem tartalmazhatnak.*

Emlékeztetem Önöket arra a 2020. november 1. napján hatályba lépett döntésre, melyben módosította a közművelődési feladatok ellátásáról szóló 10/2017. (IX. 29.) önkormányzati rendeletét a 8/2020. (IX. 25.) önkormányzati rendeletével, melyben az alaprendelet 1. § (3) bekezdését akként módosította, hogy a *közösségi színtér* fogalma helyébe az *integrált közösségi és szolgáltató tér* lépett az alábbi tartalommal.

„(3) A közművelődési feladatellátásaz önkormányzat tulajdonában lévő *Faluház épületében, integrált közösségi és szolgáltató tér formájában* történő működtetésével, az 1. függelék szerinti nyitva tartás ideje alatt, szakirányú végzettséggel rendelkező alkalmazottként foglalkoztatott művelődés-szervező közreműködésével, a 2. függelékként csatolt használati szabályzatban, továbbá a 3. függelék szerinti helyiségbérleti szerződésben foglaltak alkalmazásával és betartásával biztosított.”

A hivatal alapító okirata még a közösségi tér meghatározást tartalmazza, melynek átvezetése fenti írtak okán szükséges.

**Tisztelt Képviselő-testület!**

Kezdeményezem a tárgyi előterjesztés, annak határozati javaslata megvitatását, az alapító okiratot módosító és egységes szerkezetben kiadott csatolt változata változtatás nélküli elfogadását, az Ügyrendi Bizottság vonatkozó előzetes véleménye figyelembe-vételét.

C s a n y t e l e k, 2023. április 12.

Tisztelettel:

…………………………………….

Kató Pálné jegyző

**…/2023. (IV. 28.) Ökt határozat**

**Tárgy:**  *A Csanyteleki Polgármesteri Hivatal alapító okirata módosításának jóváhagyása*

**H a t á r o z a t i javaslat**

1. Csanytelek Község Önkormányzata Képviselő-testülete megtárgyalta a *Csanyteleki Polgármesteri Hivatal* alapító okirata módosításáról szóló előterjesztésében foglaltakat, figyelembe-vette az Ügyrendi Bizottság előzetes véleményét és ezen határozathoz 1. mellékletként csatolt módosító okiratot, 2. mellékletként csatolt egységes szerkezetbe foglalt alapító okiratot változtatás nélkül jóváhagyta 2023. június 1. napjával való hatálybalépéssel.
2. A Képviselő-testület felhatalmazza a település Polgármesterét a tárgyi határozat 1.) pontjában írt alapító okirat nevében történő aláírására és a további szükséges intézkedések megtételére.
3. A Képviselő-testület felkéri a település jegyzőjét a Polgármester úr által aláírt alapító okiratot küldje meg a Magyar Államkincstár Csongrád-Csanád Vármegyei Igazgatóságához.

Végrehajtás határideje: azonnal, legkésőbb 2023. május 31. napjáig

Végrehajtásért felelős: Erhard Gyula polgármester (dokumentum aláírásáért)

Kató Pálné jegyző (dokumentumok megküldéséért)

Beszámolás határideje: végrehajtást követő soros ülésen

Határozatról értesítést kap:

* Magyar Államkincstár Csongrád-Csanád Vármegyei Igazgatóság (Szeged)
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző
* Tóth Józsefné Adó- és Pénzügyi Iroda Vezetője (Helyben)
* Irattár

Határozatról értesítést kap:

* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyükön)
* Kató Pálné feladatellátó jegyző és általa
* Alsó- Tisza-menti Többcélú Óvodák és Mini Bölcsődék Vezetője (Felgyő)
* Tóth Józsefné Adó- és Pénzügyi Iroda Vezetője (Helyben)
* Irattár