Okirat száma: A/8-9/2023

Módosító okirat

**Az Alsó- Tisza-menti Többcélú Óvodák és Mini Bölcsődék az Alsó- Tisza-menti Önkormányzati Társulás Társulási Tanácsa által 2023. február 28. napján kiadott, A/8-3/2023. számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján – a … /2023. (IV. 28.) Atmöt határozatra figyelemmel – a következők szerint módosítom:**

1. **Az alapító okirat 4.3. alpontjában a**

A költségvetési szerv alaptevékenysége: A nemzeti köznevelésről szóló 2011. évi CXC. törvényben foglaltak szerint az óvoda a gyermek hároméves korától a tankötelezettség kezdetéig nevelő intézmény. Az óvodai nevelés a gyermekneveléséhez szükséges, a teljes óvodai életet magába foglaló foglalkozások keretében folyik. Sajátos nevelési igényű gyermekek (szakértői bizottság szakértői véleménye alapján) óvodai nevelése, ellátása. Hátrányos helyzetű és halmozottan hátrányos helyzetű gyermekek integrált óvodai nevelése.

A bölcsőde feladata a három éven aluli gyermekek gondozása, nevelése, harmonikus testi- szellemi fejlődésének segítése az életkori és egyéni sajátosságok figyelembe vételével, melyre a gyermekek védelméről és a gyámügyi igazgatásról szóló 1997. évi XXXI. törvény 42. §-ban foglaltak az irányadók.

**szövegrész helyébe a**

A költségvetési szerv alaptevékenysége: A nemzeti Köznevelésről szóló 2011. évi CXC. törvényben foglaltak szerint az óvoda a gyermekek hároméves korától a tankötelezettség kezdetéig tartó, a teljes óvodai életet átívelő foglalkozásokat és a gyermek napközbeni ellátásával összefüggő feladatokat is magába foglaló óvodai nevelési tevékenység.

Az óvoda felveheti azt a gyermeket is, aki a harmadik életévét a felvételtől számított fél éven belül betölti. Óvodai ellátás, integrált óvodai nevelés az alábbi kiemelt figyelmet igénylő gyermekek körében történik:

Beilleszkedési, tanulási, magatartási nehézséggel küzdő gyermek, aki a szakértői bizottság szakértői véleménye alapján az életkorához viszonyítottan jelentősen alul-teljesít, társas kapcsolati problémákkal, tanulási, magatartásszabályozási hiányosságokkal küzd, közösségbe való beilleszkedése, továbbá személyiségfejlődése nehezített, vagy sajátos tendenciákat mutat. (BTMN)

Sajátos nevelési igényű gyermek, aki a szakértői bizottság szakértői véleménye alapján mozgásszervi, érzékszervi, értelmi (enyhe fokban értelmi fogyatékos), vagy beszédfogyatékos, autizmus spektrum zavarral, vagy egyéb pszichés fejlődési zavarral (tanulási, figyelem- vagy magatartásszabályozási zavarral) küzd. (SNI)

Hátrányos helyzetű és halmozottan hátrányos helyzetű gyermekek integrált óvodai nevelése.

A bölcsőde feladata a három éven aluli gyermekek gondozása, nevelése, harmonikus testi- szellemi fejlődésének segítése az életkori és egyéni sajátosságok figyelembe vételével, melyre a gyermekek védelméről és a gyámügyi igazgatásról szóló 1997. évi XXXI. törvény 42. §-ban foglaltak az irányadók.

**szöveg lép.**

1. **Az alapító okirat 4.4. alpontjába foglalt táblázat következő 1. sora elhagyásra kerül a további szerkezeti egységek számozásának értelemszerű megváltoztatásával:**

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 041231 | Rövid időtartamú közfoglalkoztatás |

1. **Az alapító okirat 4.4 alpontjába foglalt táblázat a következő 4. sorral egészül ki a további szerkezeti egységek számozásának értelemszerű megváltozásával:**

|  |  |  |
| --- | --- | --- |
| 4 | 091140 | Óvodai nevelés, ellátás működtetési feladatai |

1. **Az alapító okirat 6.3. alpontjába foglalt táblázat 1., 2., 3., 4., sorában a**

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | munkarend megjelölése | maximális gyermek-, tanulólétszám |
| 1 | Felgyő | óvodai nevelés | - | 50 |
| 2 | Csanytelek | óvodai nevelés | - | 126 |
| 3 | 6645 Felgyő, Templom utca 1. | mini bölcsődei ellátás | - | 7 |
| 4 | Csanyteleki Mini Bölcsőde | mini bölcsődei ellátás | - | 7 |

**szövegrész helyébe a**

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | munkarend megjelölése | maximális gyermek-, tanulólétszám |
| 1 | Felgyői Óvoda és Mini Bölcsőde | óvodai nevelés | - | 50 |
| 2 | Csanyteleki Óvoda és Mini Bölcsőde | óvodai nevelés | - | 100 |
| 3 | Felgyői Óvoda és Mini Bölcsőde | mini bölcsődei ellátás | - | 7 |
| 4 | Csanyteleki Óvoda és Mini Bölcsőde | mini bölcsődei ellátás | - | 7 |

**szöveg lép.**

1. **Az alapító okirat 6.4. alpontjába foglalt táblázat 1., 2., 3., sorában a**

|  |  |  |  |  |
| --- | --- | --- | --- | --- |
| 1 | Felgyői Óvoda | Felgyő 87/138 | használati jog | köznevelési intézmény |
| 2 | Csanyteleki Óvoda és Mini Bölcsőde | Csanytelek 337/21 | használati jog | köznevelési intézmény |
| 3 | Tömörkényi Mini Bölcsőde | Tömörkény 345/7 | használati jog | köznevelési intézmény |

**szövegrész helyébe a**

|  |  |  |  |  |
| --- | --- | --- | --- | --- |
| 1 | 6645 Felgyő, Templom utca 1. | Felgyő 87/138 | használati jog | köznevelési intézmény |
| 2 | 6647 Csanytelek, Kossuth utca 12. | Csanytelek 337/21 | használati jog | köznevelési intézmény |
| 3 | 6646 Tömörkény, Kossuth utca 101. | Tömörkény 345/7 | használati jog | köznevelési intézmény |

**szöveg lép.**

Jelen módosító okiratot 2023. június 01. napjától kell alkalmazni.

Kelt: Csanytelek, 2023. április 28.

P.H.

Erhard Gyula

Társulás Társulási Tanács Elnöke